Ibrohim Xon masjidi

Ibrohim Xon masjidi (yunoncha: Τζαμί του Ιμπραήμ Χαν, turkcha: İbrahim Han Camiidan), Sulton Ibrohim masjidi (yunoncha: Τζαμί του Σουλτάνου Ιμπραήμ) nomi bilan ham tanilgan, Gretsiya janubidagi Krit orolining Retimnon shahridagi faoliyati tugatilgan masjiddir. Retimnon fortezzasi (qadimiy qal’a) ichida joylashgan bu inshoot dastlab venetsiyaliklar tomonidan tax. 1580-yillarda cherkov sifatida qurilgan. Orol usmonlilar tomonidan bosib olingach, cherkov masjidga aylantirilgan. Masjid faoliyati 1971-yilda yakunlangan va keyinchalik koʻrgazma markazi sifatida qayta qurilgan. Tarixi U venetsiyaliklar sobori oʻrnida qurilgan boʻlib, bu cherkov taxminan 1583–1585-yillarda bunyod etilgan va Avliyo Nikolayga bagʻishlangan edi. Venetsiyaliklar 1571-yilgi bosqin chogʻida avvalgi cherkov butunlay vayron qilingach, sobor kafedrasini fortezzaga koʻchirishgan. 1585-yilda Carrara ismli voris yepiskop cherkovda ibodat marosimlarini oʻtkazishdan bosh tortgan, bunga sabab qilib u yetarlicha jihozlanmagani va joy juda torligini aytib oʻtgan. Retimnon usmonlilar tomonidan zabt etilgach, oradan koʻp oʻtmay, ular cherkovni buzib tashlab, 1648-yilda Sulton Ibrohim I sharafiga, katta va salobatli gumbazli masjid qurdilar. Majmua 1971-yilda Retimnon shahri mulkiga aylangan, u 2002–2004-yillarda Vizantiya qadimiy yodgorliklari eforati tomonidan restavratsiya qilingan va hozir koʻrgazma markazi sifatida foydalaniladi. Meʼmorchiligi Masjid gumbazining diametri 11 metr (36 ft) boʻlib, u sakkizta ravoq ustiga tayangan. Bugun ham uning toʻrt devoridagi ravoqlardan burchaklarda hosil boʻlgan sferik uchburchaklar, shuningdek kirish qismi ustidagi ravoq koʻrinib turadi. Bundan tashqari, murakkab boʻrtma naqshli mehrob hamda bino ichidagi buzib tashlangan minoraning asosi hamon saqlangan. U bir vaqtlar cherkov/masjidning shimoli-gʻarbiy burchagida turgan minora boʻlishi kerak. Minora XX asr boshlarida qulab tushgan va qayta qurilmagan. Yana qarang Gretsiyada Islom Gretsiyadagi sobiq masjidlar roʻyxati Usmonlilar Kriti Manbalar Adabiyotlar Katsipoulaki, Basileia (2009). Η τουριστική κίνηση του νομού Ρεθύμνης: Εξέλιξη και προοπτική [The tourist activity of the prefecture of Rethymno: Evolution and perspective] (Thesis) (Greek). Kavala, Greece. 2023-11-23da asl nusxadan arxivlandi. Qaraldi: 2026-02-26.: CS1 maint: unrecognized language () Kolovos, Elias (2015). "Monuments sans héritiers ? Les édifices ottomans de Crète". Anatoli 6 (6): 237–256. doi:10.4000/anatoli.308. https://journals.openedition.org/anatoli/308. Katsarakis, Antonis (2022). „Réthymnon, Kritdagi Ibrohim Xon masjidining meʼmoriy panjarasi“. Nexus Network Journal 24 (2022):203–216 Havolalar Vikiomborda „Ibrohim Xon masjidi“ mavzusi boʻyicha mediafayllar bor.